U sklopu projekta ''Zaželi pomoć u kući''-Osnaživanje i aktiviranje žena na tržištu rada, faza III, UP.02.1.1.16.0272, sufinanciranog iz Europskog socijalnog fonda u sklopu Operativnog programa Učinkoviti ljudski potencijali 2014. – 2020., dana 9. siječnja 2023. godine **Općina Antunovac objavljuje**

**POZIV**

**za iskaz interesa za korištenje usluge potpore i podrške osobama u starijoj životnoj dobi i/ili nemoćnim osobama**

Ovim putem pozivaju se osobe starije dobi i/ili nemoćne osobe s područja općine Antunovac kojima su potrebne potpora i podrška u obavljanju svakodnevnih aktivnosti, da *iskažu interes* kao krajnji korisnici za korištenjem potpore i podrške u sklopu projekta *„Zaželi pomoć u kući – Osnaživanje i aktiviranje žena na tržištu rada“ UP.02.1.1.16.0272, faza III* sufinanciranog iz Europskog socijalnog fonda u sklopu Operativnog programa Učinkoviti ljudski potencijali 2014. – 2020.

**OBLICI POTPORE I PODRŠKE** u kućanstvu biti će primjerice: pomoć u dostavi namirnica, pomoć u obavljanju kućanskih poslova (održavanje čistoće stambenog prostora), posredovanje u ostvarivanju raznih prava (dostava lijekova, namirnica, plaćanje računa, dostava pomagala i sl.), pružanje podrške korisnicima kroz razgovore, druženje te uključivanje u društvo, pratnja i pomoć u raznim društvenim aktivnostima i dr. tijekom perioda do 6 mjeseci.

**ROK ZA PRIJAVU:** Poziv je otvoren od 9. do 20. siječnja 2023. godine, odnosno po popune kapaciteta

**OČEKIVANI POČETAK PRUŽANJA POTPORE**: početak veljače 2023. godine

**TKO MOŽE BITI KORISNIK?**

- starije osobe (osobe iznad 65 godina) kojima je potrebna pomoć druge osobe

- nemoćne osobe neovisno o životnoj dobi (npr. osobe s invaliditetom, osobe s posebnim potrebama, kronični bolesnici i sl.)

**PREDUVJET ZA ODABIR KORISNIKA:**

- osobe nemaju mogućnost da im pomoć osiguraju roditelji, bračni drug, djeca ili drugi članovi obitelji ili da si istu osiguraju samostalno te da nemaju sklopljen ugovor o doživotnom ili dosmrtnom uzdržavanju,

- takva usluga nije osigurana iz sredstava državnog proračuna ili drugog javnog izvora

**POPIS DOKUMENATA koje je potrebno dostaviti:**

1. popunjen i vlastoručno potpisan obrazac za prijavu

2. popunjen i vlastoručno potpisan obrazac privole o davanju suglasnosti za korištenje osobnih podataka

3. presliku osobne iskaznice

4. za *nemoćne osobe* bez obzira na dob presliku dokumentacije relevantnog tijela i/ili medicinske dokumentacije (ako je primjenjivo)

**NAČIN PRIJAVE**

Osobe u starijoj životnoj dobi i/ili nemoćne osobe svoj interes mogu izraziti putem:

**Općine Antunovac**

**Braće Radića 4**

**31216 Antunovac,**

[**www.opcina-antunovac.hr**](http://www.opcina-antunovac.hr)